لورجا (لورجا: لری، لوری، Lori,Luri)، ایران، عراق، عمان اؤلکه‌لرینده دانیشیلان، هیند-اوروپا دیل عائیله‌سینه منسوب بیر دیلدیر. هیند-اوروپا دیل عائیله‌سینین بیر قولو اولان هیند-ایران دیل عائیله‌سینین ایران دیل‌لرینه باغلیدیر. سیا دونیا حقاییق کیتابینا گؤره، دونیا دا ۸ میلیونا یاخین آدامین آنا دیلی لورجادیر و توپلامدا، ۹ میلیون نفر بو دیلده دانیشماغی باشاریر. ایرانین لوریستان ، چارماحال و بختیاری، کهگیلویه و بویراحمد اوستانلاری‌نین چوخونلوغو لور دیلار و لور دیلینه دانیشیرلار، همچنین خوزیستان اوستانی‌ندا دا لورلار، عربلردن سونرا خوزستان اوستانی‌نین ایکینجی بؤیوک خالقی سایا گلیرلر، هابئله لور دیلی ایصفاهان، فارس، بوشئهر، ایلام اوستانی، همدان اوستانی، مرکزی اوستانی و قزوین اوستانی اوستانلاری‌ندا آزینلیق‌جا دانیشیلان بیر دیل دیر. همچنین لور دیلی عیراق و عمان اراضیلرینده یاییلمیش دیلدیر و لورلار بو ایکی اؤلکه‌ده ده آزینلیق‌دا یاشاییرلار.